stanford-oval/wikipedia huggingface dataset:
אבה טאנל
מושל דלאוור

בשנים 1871–1873 כיהן טאנל כחבר בית הנבחרים של דלאוור, ובשנים 1885–1890 שימש כפקיד בבית משפט השלום של מחוז סאסקס. ב-1894 הוא התמודד מטעם המפלגה הדמוקרטית ללא הצלחה על משרת מושל דלאוור, אז הוא נוצח על ידי מועמד המפלגה הרפובליקנית, ג'ושוע מרוויל. שנתיים לאחר מכן, ב-1896, הוא נבחר כמושל דלאוור לאחר שהביס את מועמד מפלגת האיחוד של הרפובליקנים ג'יימס ר. הופקר, ואת מועמד המפלגה הרפובליקנית הרגילה, ג'ון סי. היגינס. הוא כיהן כמושל מ-19 בינואר 1897 ועד 15 בינואר 1901.
חוקת דלאוור החדשה שהתקבלה ב-1897, נכתבה והתקבלה בעת תקופת כהונתו. על פי החוקה החדשה הורחב הייצוג של מחוז ניו קאסל באספה הכללית, אך צומצם הייצוג של וילמינגטון, שכבר הייתה החלק המאוכלס ביותר של המדינה. בין השינויים הרבים שנכללו בחוקה, נוצרה משרת סגן המושל, התאפשר למושלים להיבחר לתקופת כהונה שנייה וניתנה להם הזכות להטיל וטו על צעדי חקיקה, משך תקופת הכהונה של השופטים הופחתה מכהונה לכל החיים לכהונה של 12 שנים, ובוטל מס הגולגולת. במהלך תקופת כהונתו של טאנל כמושל הועברו על ידי האספה הכללית חוקי הקמת החברות, שיצרו סביבה עסקית חיובית שהובילה להיותה של דלאוור המקום המועדף בארצות הברית להתאגדותן של חברות עסקיות.
שנותיו האחרונות

לאחר תום תקופת כהונתו כמושל, שב טאנל ללואס, שם הוא היה לנשיא בנק החוואים של דלאוור, חבר בחבר המנהלים של חברת הרכבות דלאוור, מרילנד ווירג'יניה, והבעלים של העיתון "דלאוור פיילוט".
אבה טאנל נפטר בלואס ב-18 בדצמבר 1917. הוא נטמן בבית הקברות של הכנסייה הפרסביטריאנית שבעיר.
לקריאה נוספת

Sobel, Robert, and John Raimo, eds. Biographical Directory of the Governors of the United States, 1789–1978, Vol. 1, Westport, Conn.; Meckler Books, 1978, p. 234.
The Woodstock Experience

The Woodstock Experience היא סדרת אלבומי הופעה שהוקלטו בפסטיבל וודסטוק. באלבום - הופעות של סנטנה, ג'ניס ג'ופלין, סליי אנד דה פמילי סטון, ג'פרסון איירפליין וג'וני ווינטר.
רשימת השירים > סנטנה

| מס' | שם | משך |
| --- | --- | --- |
| 1. | Waiting  | 4:49 |
| 2. | Evil Ways  | 4:00 |
| 3. | You Just Don't Care  | 4:46 |
| 4. | Savor  | 5:23 |
| 5. | Jingo  | 5:31 |
| 6. | Persuasion  | 2:52 |
| 7. | Soul Sacrifice  | 11:35 |
| 8. | Fried Neckbones and Some Home Fries  | 6:41 |
רשימת השירים > ג'ניס ג'ופלין

| מס' | שם | משך |
| --- | --- | --- |
| 1. | Raise Your Hand  | 5:31 |
| 2. | As Good as You've Been to This World  | 6:25 |
| 3. | To Love Somebody  | 5:16 |
| 4. | Summertime  | 5:05 |
| 5. | (Try (Just a Little Bit Harder  | 5:13 |
| 6. | Kozmic Blues  | 4:56 |
| 7. | Can't Turn You Loose  | 4:25 |
| 8. | Work Me, Lord  | 8:42 |
| 9. | Piece of My Heart  | 4:57 |
| 10. | Ball and Chain  | 7:42 |
רשימת השירים > סליי אנד דה פמילי סטון

| מס' | שם | משך |
| --- | --- | --- |
| 1. | M'Lady  | 7:46 |
| 2. | Sing a Simple Song  | 5:13 |
| 3. | You Can Make It If You Try  | 5:36 |
| 4. | Everyday People  | 3:15 |
| 5. | Dance to the Music  | 4:28 |
| 6. | Music Love / Higher  | 7:50 |
| 7. | I Want to Take You Higher  | 6:43 |
| 8. | Love City  | 6:04 |
| 9. | !Stand  | 3:20 |
רשימת השירים > ג'פרסון איירפליין

| מס' | שם | משך |
| --- | --- | --- |
| 1. | Introduction  | 0:23 |
| 2. | The Other Side of This Life  | 8:17 |
| 3. | Somebody to Love  | 4:31 |
| 4. | 3/5 of a Mile in 10 Seconds  | 5:30 |
| 5. | Won't You Try / Saturday Afternoon  | 5:06 |
| 6. | Eskimo Blue Day  | 6:55 |
| 7. | Plastic Fantastic Lover  | 4:35 |
| 8. | Wooden Ships  | 21:25 |
| 9. | Uncle Sam Blues  | 6:12 |
| 10. | Volunteers  | 3:16 |
| 11. | The Ballad of You & Me & Pooneil  | 15:29 |
| 12. | Come Back Baby  | 6:05 |
| 13. | White Rabbit  | 2:27 |
| 14. | The House at Pooneil Corners  | 9:17 |
רשימת השירים > ג'וני ווינטר

| מס' | שם | משך |
| --- | --- | --- |
| 1. | Mama, Talk to Your Daughter  | 5:05 |
| 2. | Leland Mississippi Blues  | 4:58 |
| 3. | Mean Town Blues  | 10:54 |
| 4. | You Done Lost Your Good Thing Now  | 14:45 |
| 5. | I Can't Stand It  | 6:09 |
| 6. | Tobacco Road  | 10:40 |
| 7. | Tell the Truth  | 6:51 |
| 8. | Johnny B. Goode  | 5:36 |
חברי ההרכבים > סנטנה

קרלוס סנטנה - גיטרה ושירה
גרג רולי - קלידים ושירה
דייוויד בראון - גיטרה בס
מייק קארבלו - כלי הקשה
חוזה "צ'פיטו" אריאס - כלי הקשה
מייקל שריב - תופים
חברי ההרכבים > ג'ניס ג'ופלין

ג'ניס ג'ופלין - שירה
להקת קוזמיק בלוז - גיטרה, גיטרה בס, תופים, כלי נשיפה
חברי ההרכבים > סליי אנד דה פמילי סטון

סליי סטון - שירה וקלידים
פרדי סטון - גיטרה ושירה
לארי גרהם - גיטרה בס ושירה
רוז סטון - קלידים ושירה
סינתיה רובינסון - חצוצרה ושירה
ג'רי מרטיני - סקסופון
גרג אריקו - תופים
חברי ההרכבים > ג'פרסון איירפליין

מרטי באלין - כלי הקשה ושירה
גרייס סליק - שירה
ג'ורמה קאוקונן - גיטרה ושירה
פול קנטנר - גיטרה ושירה
ג'ק קאסאדי - גיטרה בס
ספנסר דריידן - תופים
ניקי הופקינס - פסנתר
חברי ההרכבים > ג'וני ווינטר

ג'וני ווינטר - גיטרה ושירה
טומי שאנון - גיטרה בס
יונקל ג'ון טורנר - תופים
אדגר ווינטר - קלידים ושירה
אגם מקדונלד (ססקצ'ואן)

ערך זה עוסק באגם מלאכותי בפרובינציית ססקצ'ואן שבקנדה. אם התכוונתם למשמעות אחרת, ראו .
| --- | --- |

אגם מקדונלד מתחנת החלל הבינלאומית
 מידע כללי
 סוג:  אגם 
 מידות
 שטח:  48.8 קמ"ר
 נפח:  0.4396 קמ"ק
 גובה:  566 מטר מעל לפני הים
 אורך:  57 ק"מ
 רוחב ממוצע:  1.2 ק"מ
 עומק מרבי:  15 מטר
 מידע נוסף
 ‏אגן ניקוז:  2,448 קמ"ר
 מדינות באגן הניקוז:  קנדה 
 קואורדינטות:  49°11′38″N 103°14′17″W﻿ / ﻿49.194°N 103.238°W﻿ / 49.194; -103.238
  (למפת קנדה מוגדלת) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אגם מקדונלד(למפת קנדה רגילה) אוטווה אדמונטון ויניפג ונקובר טורונטו מונטריאול מיסיסוגה קוויבק סיטי סנט ג'ונס רג'יינה שארלוטטאון ילונייף איקאלואיט וייטהורס ארצות הברית אלסקה גרינלנד איס. ים בופור מפרץ הדסון  ה ש ק ט  האוקיינוס האטלנטי אגם מקדונלד(למפת ססקצ'ואן רגילה) רג'יינה ססקטון פרינס אלברט אלברטה הטריטוריות הצפון-מערביות נונאווט מניטובה ארצות הבריתאגם מקדונלד(למפת ססקצ'ואן מוגדלת) רג'יינה ססקטון פרינס אלברט אלברטה הטריטוריות הצפון-מערביות נונאווט מניטובה ארצות הבריתאגם מקדונלד
 
אגם מקדונלד (באנגלית: McDonald Lake) הוא אגם מלאכותי בפרובינציית ססקצ'ואן שבקנדה.
אורכו של האגם 57 קילומטרים, רוחבו של האגם 1.2 קילומטרים.
שטחו של האגם 48.8 קילומטרים רבועים, האגם מנקז שטח של 2,448 קילומטרים רבועים.
עומקו המרבי של האגם - 15 מטרים.
נפח האגם 439,600,000 מטרים מעוקבים של מים.
גובה פני האגם - 566 מטרים מעל פני הים.
נהר סואריס (Souris River) נשפך אל האגם, והאגם שב ונשפך אליו.
היסטוריה

האגם נוצר כאשר הוקם סכר ראפרטי (Rafferty Dam), בשנת 1991; הסכר נועד למנוע שיטפונות בנהר סואריס, והאגם תוכנן להפוך לאתר נופש ופנאי ולתיירות דיג.
תיירות

האגם משמש כאתר לדיג.
הערות שוליים

1 2  מידע גאוגרפי
1 2 3 4 5 6 7 8 9  מידע על סכר ראפרטי
↑  מידע לדייגים בססקצ'ואן
You'll See

"You'll See" (בעברית: "אַתָּה תִּרְאֶה") הוא סינגל שהוקלט על ידי הזמרת-יוצרת האמריקאית מדונה, מתוך אלבום האוסף שלה, Something to Remember. השיר יצא כסינגל המוביל מהאלבום ב-23 באוקטובר 1995, על ידי חברות התקליטים האחים וורנר ומאבריק רקורדס.
השיר הגיע למקום השישי במצעד הבילבורד הוט 100.
רקע וכתיבה

מטרת השיר הייתה לשפר את תדמיתה של מדונה שבאותה תקופה הייתה ידועה לשמצה. הוא נכתב והופק על ידה ועל ידי המוזיקאי הקנדי דייוויד פוסטר. מבחינה מוזיקלית השיר הוא בלדת פופ אקוסטית שכוללת כלי הקשה, גיטרה ופסנתר טרמולו ומבחינה לירית הוא מדבר על עצמאות לאחר סיום של רומן.
ביקורות והצלחה

השיר זכה לביקורות חיוביות ממבקרי המוזיקה העכשוויים ששיבחו את השירה של מדונה. בנוסף האגודה האמריקאית של מלחינים, סופרים ומוציאים לאור (ASCAP) העניקה לו את פרס "Most Performed Song" במהלך הפסטיבל השנתי שלהם.
השיר זכה להצלחה כאשר הגיע לחמישייה הפותחת באוסטריה, קנדה, פינלנד, איטליה והממלכה המאוחדת. באופן כללי, הוא זכה להצלחה באירופה כאשר הגיע למקום השמיני במצעד האירופאי הכללי. בארצות הברית השיר גם זכה להצלחה כאשר הגיע למקום השישי והפך לשיר ה-29 שלה להגיע לעשירייה הפותחת במדינה.
וידאו קליפ

הווידאו קליפ לשיר בוים על ידי מייקל האוסמן כאשר הסיפור שלו שימש את הקליפ הקודם של מדונה לשיר "Take a Bow". בנוסף יצא גם קליפ נוסף בגרסה הספרדית של השיר שנכתבה על ידי הזמרת הארגנטינאית פז מרטינז שגרסה זו של השיר נכללה במהדורה הלטינית של אלבום האוסף.
על מנת לקדם את השיר ביצעה אותו מדונה בשידור חי בתוכנית הטלוויזיה הבריטית Top of the Pops ובמופעים נבחרים בארצות הברית ב-2001. בשנת 2009 הזמרת הסקוטית סוזן בויל כללה גרסת כיסוי של השיר באלבום הבכורה שלה, I Dreamed a Dream.
מיקומי שיא

|   ‏‏‏  מצעדים ודירוגים (1995–1996)> מדינה |   ‏‏‏  מצעדים ודירוגים (1995–1996)> מצעד |   ‏‏‏  מצעדים ודירוגים (1995–1996)> מיקום שיא |   ‏‏‏  מצעדים ודירוגים (1995–1996)>  |
| --- | --- | --- | --- |
|  אוסטריה | Ö3 אוסטריה טופ 40‏ | 5 |  |
|  אוסטרליה | מצעד הסינגלים האוסטרלי | 9 |  |
|  איסלנד | הפלייליסט | 20 |  |
|  אירופה | אירופה הוט 100 | 8 |  |
|  איטליה | מצעד הסינגלים האיטלקי | 5 |  |
|  אירלנד | מצעד הסינגלים האירי | 13 |  |
|  ארצות הברית | בילבורד הוט 100 | 6 |  |
|  ארצות הברית | מצעד השירים העכשוויים למבוגרים | 5 |  |
|  ארצות הברית | מצעד השירים הלטיניים | 21 |  |
|  ארצות הברית | מצעד השירים הקצביים | 20 |  |
|  גרמניה | GfK – טופ 100 | 15 |  |
|  הולנד | מצעד 40 הסינגלים ההולנדיים | 15 |  |
|  הממלכה המאוחדת | מצעד הסינגלים הבריטי | 5 |  |
|  ולוניה | אולטראטופ 40 | 11 |  |
|  ישראל | רדיו ירושלים | 2 |  |
|  ישראל | רשת ג' | 1 |  |
|  ניו זילנד | המצעד הניו זילנדי הרשמי | 17 |  |
|  סקוטלנד | מצעד הסינגלים הסקוטי | 5 |  |
|  פינלנד | המצעדים הפיניים הרשמיים | 2 |  |
|  פלנדריה | אולטראטופ 50 | 45 |  |
|  צרפת | SNEP | 24 |  |
|  קנדה | קנדה הוט 100 | 2 |  |
|  שוודיה | סוורייטופליסטן | 6 |  |
|  שווייץ | המצעד השווייצרי | 8 |  |
|   ‏‏‏  מצעדי סוף שנה (1995)> מדינה |   ‏‏‏  מצעדי סוף שנה (1995)> מצעד |   ‏‏‏  מצעדי סוף שנה (1995)> מיקום שיא |   ‏‏‏  מצעדי סוף שנה (1995)>  |
| --- | --- | --- | --- |
|  אוסטרליה | מצעד הסינגלים האוסטרלי | 87 |  |
|  אירופה | אירופה הוט 100 | 83 |  |
|  איטליה | מצעד הסינגלים האיטלקי | 21 |  |
|  ולוניה | אולטראטופ 40 | 84 |  |
|   ‏‏‏  מצעדי סוף שנה (1996)> מדינה |   ‏‏‏  מצעדי סוף שנה (1996)> מצעד |   ‏‏‏  מצעדי סוף שנה (1996)> מיקום שיא |   ‏‏‏  מצעדי סוף שנה (1996)>  |
| --- | --- | --- | --- |
|  ארצות הברית | בילבורד הוט 100 | 51 |  |
|  ארצות הברית | מצעד השירים העכשוויים למבוגרים | 14 |  |
|  קנדה | קנדה הוט 100 | 27 |  |
נתוני מכירות

| מקום | תארים | מכירות |
| --- | --- | --- |
| אוסטרליה (ARIA) | זהב | 35,000^ |
| ארצות הברית (RIAA) | זהב | 500,000^ |
| הממלכה המאוחדת (BPI) | כסף | 322,000 |
סיכום
| בכל העולם | — | 1,470,000 |
* נתוני מכירות המבוססים על הסמכה בלבד. ^ נתוני משלוחים המבוססים על הסמכה בלבד.  נתוני מכירות + סטרימינג המבוססים על הסמכה בלבד.
Winter Journey (סרט, 2013)

| --- | --- |

 בימוי:  סרגיי טאראמייב 
 שחקנים ראשיים:  אלכסיי פרנדטי יבגני טקאצ'וק 
 צילום:  מיכאיל קריצ'מן 
 מדינה:  רוסיה רוסיה
 הקרנת בכורה:  אוגוסט 2013 
 משך הקרנה:  90 דק' 
 שפת הסרט:  רוסית 
 סוגה:  סרט להט"בי, סרט דרמה 
 דף הסרט ב־IMDb
 
Winter Journey (ברוסית: Зимний путь; בעברית: מסע החורף) הוא סרט דרמה רוסי-להט"בי שיצא ב-2013. הסרט בוים על ידי סרגיי טאראמייב (אנ'). הסרט, שאורכו 90 דקות, מספר על ההתאהבות בין זמר קלאסי צעיר עם בריון רחוב. שם הסרט נקרא על מחזור של פואמות מאת וילהלם מילר, "מסע החורף", שבהם הדמות הראשית, אריק, מתאמן לתחרות.
עלילה

סטודנט למוזיקה וזמר מחונן, אריק, מתכונן לשיר את "מסע החורף" של וילהלם מילר לתחרות. כאשר המורה שלו אומר לו שהוא מבצע גרוע, חייו של אריק משתנים כאשר הוא נפגש במקרה עם ליוקה, פושע חסר-בית קטנוני, גס רוח ואגרסיבי. למרות ששניהם שייכים למעמדות חברתיות שונות לחלוטין, נוצרת ביניהם יחסי אי-נוחות שמוביל אותם לבסוף לסוף טרגי.
דמויות

אלכסיי פרנדטי - אריק
יבגני טכצ'וק - ליוקה
ולדימיר מישוקוב - פאשה
דמיטרי מוחמדייב - ולרה
אנדריי צימבלוב - שחקן מופע
אלכסנדר אלכסייבסקי - מורה
איגור וינרובסקי - וסילי איגנטוב
ולרי תקצ'וק - קצין במשטרה
סרגיי דורופייב - איוון סרגביץ'
נטליה פבלנקובה - אמו של אריק
סרגיי טאראמייב - סלאבה
פרסים ומועמדויות

| שנה | פרס | קטגוריה | עבודה מועמדת | תוצאה |
| --- | --- | --- | --- | --- |
| 2013 | פסטיבל הסרטים "חלון לאירופה" | פרס חבר השופטים המיוחד "לעבודת השחקן הטוב ביותר" | יבגני טכצ'וק | זכייה |
| 2013 | פסטיבל הסרטים "חלון לאירופה" | פרס אגודת מבקרי הקולנוע ומבקרי הקולנוע של רוסיה | סרגיי טאראמייב, ליובוב לבובה | זכייה |
| 2013 | פסטיבל הסרטים "בכורה במוסקבה" | פרס חבר השופטים של מועדוני הקולנוע | Winter Journey | זכייה |
| 2013 | פסטיבל הקולנוע הרוסי בלונדון | הסרט הטוב ביותר | Winter Journey | זכייה |
| 2013 | פסטיבל הסרטים "ספוטניק על פולין" | פרס כבוד | Winter Journey | זכייה |
| 2013 | פסטיבל הסרטים הבינלאומי לזכויות האדם של סטלקר | פרס סטלקר עבור הסרט העלילתי הטוב ביותר | Winter Journey | זכייה |
| 2013 | פרס הפיל הלבן של אגדת מבקרי הקולנוע ומבקרי הקולנוע של רוסיה | פרס סרט הבכורה הטוב ביותר | Winter Journey | זכייה |
| 2013 | פרס הפיל הלבן של אגדת מבקרי הקולנוע ומבקרי הקולנוע של רוסיה | פרס השחקן הטוב ביותר בתפקיד תומך | יבגני טכצ'וק | זכייה |
| 2013 | פרס ניקה | תפקיד גברי ראשי | יבגני טכצ'וק | מועמדות |
| 2014 | פסטיבל לצ'ה של הקולנוע האירופי | הסינמטוגרפיה הטובה ביותר | מיכאל קרינמאן | זכייה |
הערות שוליים

↑    Anna Malpas Afp, ‏Russian 'gay film' scares festivals, The Telegraph, 13 September 2013
↑  Van Hoeij, Boyd (6 בפברואר 2014). "Winter Journey (Zimny put): Goteborg Review". The Hollywood Reporter. נבדק ב-9 במרץ 2015. {{cite news}}:  (עזרה)
↑  "«Окно в Европу»: Непростой «Зимний путь» однополой любви". КиноПоиск. נבדק ב-2013-08-15.
↑  "Зрители кинофестиваля в Выборге наградили долгими овациями российскую гей-драму «Зимний путь»". Gay.ru. נבדק ב-2013-08-15.
↑  Завершился фестиваль в Выборге, Говорухин передумал уходить из кино, NEWSru.com, ‏2013-08-15
↑  Московская премьера 2013, web.archive.org, ‏2013-10-21
↑  Главный приз фестиваля российского кино в Лондоне получила гей-драма "Зимний путь", ТАСС
↑  ""Зимний путь" признан близким к шедевру". Коммерсантъ. נבדק ב-2019-10-13.
↑  "Географ глобус пропил" стал лучшим фильмом фестиваля "Спутник над Польшей", ТАСС
↑  Российские критики назвали "Географ глобус пропил" лучшим фильмом года, РИА Новости, ‏20140204T2158+0400Z (ברוסית)
↑  The Awards of the 15th edition of the European Cinema Festival | Edition 2014 | Official website of fifteenth edition of Eurpean Cinema Festival - Lecce, www.festivaldelcinemaeuropeo.com (באנגלית) (ארכיון)
Snap

| --- | --- |

 מפתח:  קנוניקל 
 מערכת הפעלה:  גנו/לינוקס 
 סוג רישיון:  GPL גרסה 3 
 קוד מקור:  https://github.com/snapcore/ 
 snapcraft.io
 
Snap היא מערכת אריזה ופריסה של חבילות תוכנה שפותחה על ידי קנוניקל עבור מערכות הפעלה המשתמשות בליבת לינוקס. החבילות, הנקראות snaps, והכלי לשימוש בהן, snapd, פועלות על פני מגוון הפצות לינוקס ומאפשרות למפתחי תוכנה "במעלה הזרם" להפיץ את היישומים שלהם ישירות למשתמשים. Snaps הם יישומים עצמאיים הפועלים בארגז חול (סביבה מבודדת) עם גישה מתווכת למערכת המארחת. Snap יצא במקור עבור יישומי ענן אך לאחר מכן הוסב לתמוך לעבוד גם במכשירי אינטרנט של הדבריםואפליקציות שולחניות.
פונקציונליות > חנות Snap

חנות Snap מאפשרת למפתחים לפרסם את האפליקציות שלהם ישירות למשתמשים. עם גישות מסורתיות לניהול חבילות לינוקס כמו APT או YUM, היישומים נארזים ומופצים כחלק ממערכת ההפעלה. זה יוצר עיכוב בין פיתוח אפליקציות לפריסתו עבור משתמשי קצה. לעומת זאת, מפתחי אפליקציות יכולים לפרסם את האפליקציות שלהם ב-Snap Store ולהעביר אותן ישירות למשתמשים ללא כל התערבות מצד מנהלי ההפצה.
כל האפליקציות המועלות ל-Snap Store עוברות בדיקה אוטומטית, כולל סריקת תוכנות זדוניות. עם זאת, אפליקציות Snap אינן זוכות לאותה רמת אימות כמו תוכנה בארכיוני אובונטו הרגילים. במקרה אחד במאי 2018, נמצאו שתי אפליקציות של אותו מפתח המכילות כורה מטבעות קריפטוגרפיים שרץ ברקע במהלך הפעלת האפליקציה. כאשר נמצאה בעיה זו, קנוניקל הסירה את האפליקציות מחנות ה-Snap והעבירה את הבעלות על ה-Snaps לצד שלישי מהימן אשר פרסם מחדש את ה-Snaps ללא נוכחות הכורה. אף על פי שארגז החול של Snap מפחית את ההשפעה של אפליקציה זדונית, קנוניקל ממליצה למשתמשים להתקין Snaps רק מבעלי אתרים מהימנים על ידי המשתמש.
מכיוון שחבילות ב-Snap Store מתוחזקות על ידי המפתחים עצמם, מנהלי ההפצה אינם יכולים להבטיח שהחבילות עומדות בתקני איכות ומתעדכנות בזמן. במקרה אחד, מיקרוסופט השאירה גרסה מיושנת של סקייפ בחנות Snapcraft במשך יותר משנה.
פונקציונליות > חבילות לינוקס אוניברסליות

Snaps הם חבילות עצמאיות הפועלות על פני מגוון הפצות לינוקס. זה בניגוד לגישות ניהול חבילות לינוקס מסורתיות, הדורשות חבילות מותאמות במיוחד עבור כל הפצת לינוקס.
פורמט קובץ ה-Snap הוא מערכת קבצים דחוסה אחת המשתמשת בפורמט SquashFS עם הסיומת .snap. מערכת קבצים זו מכילה את היישום, ספריות שהוא תלוי בהן ומטא נתונים הצהרתיים. מטא נתונים אלה מתפרשים על ידי snapd כדי להגדיר ארגז חול מאובטח בצורה מתאימה עבור אותו יישום. לאחר ההתקנה, ה-Snap מותקן על ידי מערכת ההפעלה המארחת ופורש את הדחיסה תוך כדי שימוש בקבצים. אף על פי שיש יתרון לזה ש-Snaps משתמש בפחות שטח דיסק, זה גם אומר שחלק מהיישומים הגדולים מתחילים לאט יותר.
הבדל משמעותי בין Snap לפורמטי אריזה אוניברסליים אחרים של לינוקס כמו Flatpak הוא ש-Snap תומך בכל סוג של יישומי לינוקס כמו יישומי שולחן עבודה, כלי שרת, אפליקציות IoT ואפילו שירותי מערכת כמו ערימת מנהלי ההתקן של המדפסת. כדי להבטיח זאת, Snap מסתמך על systemd עבור תכונות כגון הפעלת שירותי מערכת מופעלי socket ב-Snap.  זה גורם ל-Snap לעבוד בצורה הטובה ביותר רק בהפצות שיכולות לאמץ את מערכת ה-init הזו.
פונקציונליות > ארגז חול ניתן להגדרה

אפליקציות ב-Snap פועלות בקונטיינר עם גישה מוגבלת למערכת המארחת. באמצעות ממשקים, משתמשים יכולים לתת לאפליקציה גישה בתיווך לתכונות נוספות של המארח כגון הקלטת אודיו, גישה להתקני USB והקלטת וידאו. ממשקים אלו מתווכים ממשקי API רגילים של לינוקס כך שיישומים יכולים לתפקד בארגז החול מבלי צורך לשכתב. יישומי שולחן עבודה יכולים גם להשתמש ב-XDG Desktop Portals, API סטנדרטי שנוצר במקור על ידי פרויקט Flatpak כדי לתת ליישומי שולחן עבודה עם ארגז חול גישה למשאבי מארח. פורטלים אלו מספקים לעיתים קרובות חווית משתמש טובה יותר בהשוואה לממשקי ה-API המקוריים של לינוקס מכיוון שהם מבקשים מהמשתמש רשות למשאבים כגון מצלמת אינטרנט בזמן שהאפליקציה משתמשת בהם. החיסרון הוא שצריך לשכתב יישומים וערכות כלים כדי להשתמש בממשקי ה-API החדשים.
ארגז החול Snap תומך גם בשיתוף נתונים ושקעי Unix בין Snaps. זה משמש לעיתים קרובות כדי לשתף ספריות נפוצות ומסגרות יישומים בין Snaps כדי להקטין את גודל ה-Snaps על ידי מניעת כפילות.
ארגז חול Snap מסתמך במידה רבה על AppArmor מודול אבטחת לינוקס מהקרנל. מכיוון שרק מודול אבטחת לינוקס "עיקרי" (major) אחד (LSM) יכול להיות פעיל בו-זמנית, ארגז החול של Snap הוא הרבה פחות מאובטח כאשר LSM מרכזי אחר מופעל. כתוצאה מכך, בהפצות כגון פדורה המאפשרות SELinux כברירת מחדל, ארגז החול Snap מוחלש מאוד. אף על פי שקנוניקל עובדת עם מפתחים וחברות רבות אחרות כדי לאפשר למספר LSMs לפעול בו-זמנית, הפתרון הזה עדיין רחוק.
ארגז החול של Snap מונע מיישומי שולחן עבודה מנותקים לגשת לחלקים של מערכת ההפעלה המארחת כדי למנוע בעיות תאימות. כדי ש-Snaps ישתמשו בערכת נושא (theme), זה גם צריך להיות ארוז ב-Snap נפרד. ערכות נושא פופולריות רבות נארזות על ידי מפתחי Snap אך ערכות נושא מסוימות אינן נתמכות עדיין ויש להתקין ערכות נושא לא שכיחות באופן ידני. אם ערכת נושא אינה זמינה כחבילת Snap, המשתמשים צריכים לפנות לבחירת ערכת הנושא התואמת ביותר הקיימת. העבודה נמשכת כדי להקל על צדדים שלישיים לארוז ערכות נושא ב-Snap ולהתקין אוטומטית ערכות נושא לא שכיחות של המערכת.
פונקציונליות > עדכונים אוטומטיים ואטומיים

מספר פעמים ביום, snapd בודק אם קיימים עדכונים זמינים של כל ה-Snaps ומתקין אותם ברקע באמצעות פעולה אטומית. ניתן לבטל עדכונים ולהשתמש בקידוד דלתא כדי להקטין את גודל ההורדה שלהם.
בעלי אתרים יכולים להוציא ולעדכן גרסאות מרובות של התוכנה שלהם במקביל באמצעות ערוצים. לכל ערוץ יש מסלול וסיכון ספציפיים, המציינים את הגרסה והיציבות של התוכנה שפורסמה בערוץ זה. בעת התקנת אפליקציה, Snap משתמש כברירת מחדל latest/stable, אשר יתעדכן אוטומטית למהדורות עיקריות חדשות של התוכנה כאשר הן יהיו זמינות. מפרסמים יכולים ליצור ערוצים נוספים כדי לתת למשתמשים את האפשרות לדבוק במהדורות מרכזיות ספציפיות של התוכנה שלהם. לדוגמה, 2.0/stable יאפשר למשתמשים לדבוק בגרסת 2.0 של התוכנה ולקבל עדכונים קלים בלבד ללא סיכון של שינויים לא תואמים לאחור. כאשר המוציא לאור מוציא גרסה מרכזית חדשה בערוץ חדש, משתמשים יכולים לעדכן ידנית לגרסה הבאה כאשר הם בוחרים.
ניתן לבטל עדכונים אוטומטיים באמצעות "פריצות" מסוימות, וכן ישנן דרכים רבות להגדיר עדכונים כך שיתאימו לצרכים מסוימים. המשתמש יכול לבחור להישאר בגרסה עיקרית ספציפית של התוכנה על ידי ציון הערוץ, הם יכולים להגדיר את מרווח העדכון כדי שיהיה לו זמן לבדוק עדכונים באופן ידני, לדוגמה פקודה זו תבדוק עדכון ביום שישי האחרון מ-23:00 עד 01:00
sudo snap set system refresh.timer=fri5,23:00-01:00
והם יכולים להחזיק עדכונים עד 60 יום. בנוסף, עדכונים מושבתים אוטומטית גם בחיבורים מדורגים. אפילו עם הפקדים הללו, מספר משתמשים הביעו את תלונותיהם על היעדר אפשרות לכבות עדכונים אוטומטיים לחלוטין.
אימוץ

Snap תמך בתחילה רק בהפצת ה-all-Snap Ubuntu Core, אך ביוני 2016, היא הועברה למגוון רחב של הפצות לינוקס כדי להפוך לפורמט של חבילות לינוקס אוניברסליות. Snap דורש פונקציונליות (systemd) הזמינה ברוב ההפצות של לינוקס, אך לא בכולן, לכמה מערכות דמויות יוניקס אחרות אין (למשל FreeBSD). מערכת ההפעלה של Chrome אינה תומכת ב-Snap באופן ישיר, רק באמצעות הפצות לינוקס המותקנות בה התומכות ב-Snap, כגון Gallium OS.
מספר הפצות לינוקס תומכות ב-Snap out of the box כמו אובונטו (ולמשל Kubuntu, Xubuntu), Manjaro, Zorin OS, KDE Neon, Solus ו-Li-fe. כמן כן  Snap זמין להפצות רבות אחרות כגון CentOS, דביאן, Elementary OS, פדורה, GalliumOS, Kali Linux, לינוקס מינט, OpenEmbedded, Parrot Security, Pop! OS, Raspbian, Red Hat Enterprise Linux ו-openSUSE.
מספר חברות בולטות לפיתוח תוכנת שולחן עבודה מפרסמות את התוכנה שלהן ב-Snap Store, כוללGoogle,  JetBrains,  KDE,  Microsoft (עבור גרסאות לינוקס של למשל. NET Core 3.1,  Visual Studio Code, Skype, ו-PowerShell), Mozilla ו-Spotify.  Snaps משמשים גם בסביבות של Internet of Things, החל ממוצרים הפונים לצרכן ועד לשערי ניהול מכשירים ארגוניים ורשתות תקשורת לווייניות. לבסוף, Snap משמש גם מפתחים של יישומי שרת כגון InfluxDB, Kata Containers, Nextcloud ו-Travis CI.
בשנת 2019, קנוניקל החליטה להחליף את דפדפן האינטרנט Chromium במהדורות עתידיות של אובונטו מחבילת APT ל-Snap. הם הסבירו ש-Snap הקל הרבה יותר על התמיכה ב-Chromium בכל מהדורות אובונטו הנתמכות. זה איפשר להם למקד משאבי הנדסה בחלקים אחרים של שולחן העבודה של אובונטו. כתוצאה מהחלטה זו, נגזרות של אובונטו כגון לינוקס מינט נאלצו לבחור בין שמירה על גרסה משלהן של חבילת Chromium או מעבר לגרסת ה-Snapped של Chromium המתוחזקת על ידי קנוניקל.
קבלה

כמה חברות שיבחו את Snap. כאשר Heroku אמרה שהעדכון האוטומטי של Snap מתאים היטב ללוח הזמנים של ההוצאה לאור המהיר שלהם, מיקרוסופט ציינה את קלות השימוש שלו ואת היותו מבוסס yaml, כמו גם שהוא אגנוסטי להפצה, ו-JetBrains אמרה ש-Snap Store נותן לכלים שלהם חשיפה רבה יותר.
עובד רד האט אדם ויליאמסון, אף על פי שהכיר בהטיה של עצמו, ביקר את Snap על כך ששומר על קוד סגור בצד השרת, שאין לו מנגנון לשימוש בשרתים של צד שלישי, ועליו לחתום על הסכם רישיון תורם כדי לתרום לפיתוח שלה.
Clement Lefebvre (מייסד Linux Mint ומוביל פרויקטים) כתב ש-Snap מוטה ויש לו ניגוד עניינים. הסיבות שהוא ציין כוללות את זה שהוא נשלט על ידי קנוניקל ונעול לחנות שלהם, וגם ש-Snap עובד טוב יותר באובונטו מאשר בהפצות אחרות. מאוחר יותר הוא הודיע כי התקנת Snap תיחסם, אף על פי שתתועד דרך להשבית מגבלה זו.
Venice Cup

Venice Cup היא אליפות העולם לנבחרות נשים בברידג'. התחרות מאורגנת על ידי התאגדות הברידג' הבינלאומית, (WBF), ונערכת מדי שנתיים בכל שנה אי-זוגית. התחרות הראשונה של Venice Cup התקיימה בשנת 1974. מאז שנת 1985 היא מתקיימת בו זמנית עם Bermuda Bowl, אליפות העולם הפתוחה לנבחרות לאומיות. התחרות הראשונה נערכה בעיר ונציה באיטליה, והתחרות נקראת על שם העיר המארחת בפעם הראשונה.


בתחרות האחרונה שנערכה במרקש בשנת 2023, זכתה נבחרת הנשים של ישראל, לראשונה בתולדותיה במקום הראשון.
אליפויות העולם 1937

נבחרת אוסטריה זכתה באליפות העולם הראשונה לנבחרות לאומית בקטגוריות הפתוחה והנשים, שנערכה בשנת 1937 בבודפשט שבהונגריה. התחרוות התקיימה בו זמנית ביחד עם אליפות העולם הפתוחה לנבחרות. גם באליפות לנבחרות פתוחות זכתה נבחרת אוסטריה.


ריקסי מרקוס, שאז נקראה בשם נעוריה ריקסי שרפשטיין, הייתה מהשחקניות הבולטות בנבחרת אוסטריה. ד"ר פאול שטרן, מייסד התאגדות הברידג' האוסטרית, היה זה שהוביל את הנבחרת האוסטרית לזכייה שלה. שטרן ומרקוס היו יהודים, שנמלטו מאוסטריה לבריטניה בגלל האנשלוס בשנת 1938. בשנת 1976 שיחקה ריקסי מרקוס במדי נבחרת הנשים של בריטניה, שהפסידה לנבחרת ארצות הברית בגמר ה-Venice Cup.
היסטוריה

חוץ מהאליפות בשנת 1978 התקימו תחרויות Venice Cup במקביל לתחרויוות Bermuda Bowl. עד שנת 1985 תדירות תחרויות Bermuda Bowl הייתה גבוהה מתדירות Venice Cup. המשמעות המעששית של מצב זה היא שהיו שנים שבהן התקיימה רק תחרות Bermuda Bowl.